આ વાતની જ્યારે આ હૉસ્પિટલ સાથે સંકળાયેલા સન્ડે ફ્રેન્ડ્સ ગ્રુપને જાણ થઈ ત્યારે એના કાર્યકરોએ સ્કિન ડોનેશન માટે જાગરૂકતા લાવવાનું કામ પોતાને માથે લઈ લીધું હતું. જાન્યુઆરી ૨૦૦૭ની સાલમાં આ ગ્રુપ દ્વારા ત્વચાદાનથી જીવતદાન અભિયાન શરૂ કરવામાં આવ્યું હતું. એમાં ગઈ કાલે તેમને ૧૦૦૦મી ત્વચા દાનમાં મળી હતી. દાઝવાના કેસમાં ત્વચા બળી જતાં ઇન્ફેક્શન થવાનો ભય સૌથી વધુ રહે છે. વળી ત્વચા ન હોવાથી શરીરમાં રહેલા પ્રવાહી બહાર નીકળી જાય છે. આવા દરદીઓને ત્વચા લગાડવામાં આવતાં તેને નવી ત્વચા આવવાની શરૂઆત થાય છે. નવી ત્વચા આવતાં લગાડેલી ત્વચા આપોઆપ ખરી પડે છે. આ રીતે દાઝેલા દરદીને નવજીવન મળે છે.